CELEX: 32007D0875
Language: et
Date: 2007-12-18 00:00:00
Title: 2007/875/EÜ: Komisjoni otsus, 18. detsember 2007 , millega muudetakse Euroopa Parlamendi ja nõukogu otsust nr 2119/98/EÜ ja komisjoni otsust 2000/96/EÜ nendes otsustes loetletud nakkushaiguste osas (teatavaks tehtud numbri K(2007) 6355 all) (EMPs kohaldatav tekst )

28.12.2007   
            
            
               ET
            
            
               Euroopa Liidu Teataja
            
            
               L 344/48
            
         
      KOMISJONI OTSUS,
   18. detsember 2007,
   millega muudetakse Euroopa Parlamendi ja nõukogu otsust nr 2119/98/EÜ ja komisjoni otsust 2000/96/EÜ nendes otsustes loetletud nakkushaiguste osas
   (teatavaks tehtud numbri K(2007) 6355 all)
   (EMPs kohaldatav tekst)
   (2007/875/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 24. septembri 1998. aasta otsust nr 2119/98/EÜ, millega moodustatakse ühenduses epidemioloogilise seire ja nakkushaiguste tõrje võrgustik, (1) eriti selle artikli 3 punkti a,
   ning arvestades järgmist:
   
               (1)
            
            
               Otsusega nr 2119/98/EÜ on ette nähtud ühenduse tasandil võrgustiku loomine selleks, et edendada koostööd ja tegevuse kooskõlastamist seoses teatavate nimetatud otsuses osutatud nakkushaiguste profülaktika ja tõrjega.
            
         
               (2)
            
            
               Komisjoni 22. detsembri 1999. aasta otsuses 2000/96/EÜ (nakkushaiguste kohta, mida ühenduse võrgustik peab Euroopa Parlamendi ja nõukogu otsuse nr 2119/98/EÜ alusel järk-järgult hõlmama) (2) on loetletud teatavad nakkushaigused, mis tuleks hõlmata otsusega nr 2119/98/EÜ loodud ühenduse epidemioloogilise seirevõrgustikuga.
            
         
               (3)
            
            
               Viimasel ajal on esinenud uusi nakkushaigusi ja leitud uusi mikroorganisme, mis võivad ohustada inimeste tervist. 2003. aastast alates on esinenud ägedat respiratoorset sündroomi (SARS), mida peetakse suureks ohuks inimeste tervisele. Suure ja väikese patogeensusega linnugripiviirused on inimestele väga ohtlikud ja võivad areneda gripipandeemiaks. Üha enam Euroopa Liidu liikmesriike ja väljaspool Euroopat asuvaid riike on viimasel ajal teatanud inimestel esinevast lääneniiluse viirusnakkusest, mis kujutab endast tõsist ohtu inimeste tervisele. Inimestele levib nakkus peamiselt sääsehammustuste kaudu, kuid on teada juhtumeid nakatumisest vereülekandel ja organite siirdamisel ning levikul läbi platsenta.
            
         
               (4)
            
            
               Seetõttu tuleb täiendada otsuste nr 2119/98/EÜ ja 2000/96/EÜ lisasid, et hõlmata ka ägedat respiratoorset sündroomi (SARS), inimestel esinevat linnugripiviirust ja lääneniiluse viirust.
            
         
               (5)
            
            
               Uued tervishoiueeskirjad (2005) jõustusid 16. juunil 2007 ja need ei piirdu üksnes erihaigustega, vaid hõlmavad kõiki rahvusvahelise tähtsusega tervishoiualaseid hädaolukordi, mis on kindlaks tehtud kõnealuste eeskirjade 2. lisas sätestatud meetodi abil. Seepärast tuleb otsuse nr 2119/98/EÜ lisa muuta.
            
         
               (6)
            
            
               Käesolevas otsuses sätestatud meetmed on kooskõlas otsuse nr 2119/98/EÜ artikli 7 kohaselt asutatud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse nr 2119/98/EÜ lisa muudetakse vastavalt käesoleva otsuse I lisale.
   Artikkel 2
   Otsuse 2000/96/EÜ I lisa muudetakse vastavalt käesoleva otsuse II lisale.
   Artikkel 3
   Käesolev otsus on adresseeritud liikmesriikidele.
   
      Brüssel, 18. detsember 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 268, 3.10.1998, lk 1. Otsust on viimati muudetud määrusega (EÜ) nr 1882/2003 (ELT L 284, 31.10.2003, lk 1).
   
      (2)  EÜT L 28, 3.2.2000, lk 50. Otsust on muudetud otsusega 2003/542/EÜ (ELT L 185, 24.7.2003, lk 55).
   
      I LISA
      Otsuse nr 2119/98/EÜ lisa muudetakse järgmiselt.
      
                  1.
               
               
                  Kaheksas taane asendatakse järgmisega:
                  
                              „—
                           
                           
                              Nakkushaigused, mille puhul on rahvusvahelise tähtsusega hädaolukorra tekkimise oht, mis on kindlaks tehtud rahvusvaheliste tervishoiueeskirjade 2. lisa kohaselt.”
                           
                        
            
                  2.
               
               
                  Viimane taane asendatakse järgmisega:
                  
                              „—
                           
                           
                              vektorputukate põhjustatud haigused
                           
                        
                              —
                           
                           
                              zoonootilised haigused
                           
                        
                              —
                           
                           
                              muud inimeste tervise seisukohalt tähtsad haigused, kaasa arvatud tahtlikult levitatavad nakkushaigused.”
                           
                        
            
   
      II LISA
      Otsuse 2000/96/EÜ I lisa muudetakse järgmiselt:
      
                  1.
               
               
                  punktis 2.5.2 lisatakse järgmised terminid:
                  „äge respiratoorne sündroom”;
               
            
                  2.
               
               
                  punktis 2.5.3 lisatakse järgmised terminid:
                  „inimeste linnugripp”;
                  „lääneniiluse viirus”.